
H O T Ă R Â R E A
nr. 80 din 11.06.2021
Privind preluarea gratuită, cu titlu definitiv, de către Clubul Sportiv Comunal Millenium Giarmata, club de drept public, a activității sportive și a dreptului de participare în Liga a 4-a aparținând Clubului Sportiv Millenium Giarmata

CONSILIUL LOCAL al comunei Giarmata, județul Timiș, întrunit în ședința extraordinară de îndată din data de 11.06.2021:
     Având în vedere : 
- referatul de apobare al inițiatorului;
- raportul de specialitate;
- raportul de avizare al comisiilor de specialitate ale Consiliului Local Giarmata,
- prevederile art.2 alin (1),(2),(3) si (4); art.3 alin(1), art.12 alin.(1) si (2), art.18^1 alin(1), (2) lit. a, (3) și (4), art.21 alin (1) lit b), art.22 alin (1) si (2), art.29 alin (2), art.30, art.67 alin (1), (2) lit c), alin(3) lit a),c) si d), art. 67^1, art.69 alin(1), (4) si (5) din Legea nr. 69/2000 a educatiei fizice si sportului, actualizată;
- prevederile O.U.G. nr. 38/2017 privind modificarea și completarea Legii educației fizice și sportului nr. 69/2000 – articol unic;
- prevederile Legii 90/2018 pentru aprobarea Ordonanței de urgență a Guvernului nr. 38/2017 privind modificarea și completarea Legii educației fizice și sportului nr. 69/2000;
- prevederile Legii nr. 273/2006 privind finanțele publice locale, actualizată;
- Hotărârea Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
- Hotărârea Consiliului Local nr. 96 din 27.02.2019 privind înființarea Clubului Sportiv Comunal Millenium Giarmata și aprobarea regulamentului de organizare și funcționare, organigramei și a statului de funcții ale Clubului Sportiv
În temeiul dispozițiilor art. 129 alin. 1, alin. 2 lit. b, c, d, alin. 4, alin. 6, alin. 7-10, art. 139 din O.U.G. nr. 57/2019 privind Codul Administrativ;

HOTĂRĂŞTE:
Art.1. Se aprobă preluarea gratuită, cu titlu definitiv, de către Clubul Sportiv Comunal Millenium Giarmata, club de drept public înființat în subordinea Consiliului Local Giarmata, având CIF 41280587, cu sediul situat în Sat Giarmata, str. Principală, nr. 445, jud Timiș, a activității sportive – secția fotbal - precum și a tuturor drepturilor federative sportive ale Clubului Sportiv Millenium Giarmata, cu sediul situat în Sat Giarmata, jud. Timiș, având CUI 18231490. 
Art.2. Preluarea drepturilor federative și a activității sportive va da posibilitatea Clubului Sportiv Comunal Millenium Giarmata de a participa in Liga a 4-a si de a prelua toata activitatea de seniori și juniori care se desfasoara in prezent sub egida C.S. Millenium Giarmata.
Art. 3. C.S. Millenium Giarmata declară că la momentul semnării prezentului contract de cesiune Asociația Club Sportiv Millenium Giarmata nu înregistrează datorii de orice natură față de Federația Română de Fotbal, Asociația Județeană de Fotbal Timiș, alte cluburi sportive de drept public sau privat, sportivi sau față de orice alte entități de drept public sau privat cu activitate în domeniul sportiv.
Art.4 Comuna Giarmata declară că NU își anumă eventualele datorii restante înregistrate de către cedent față de Federația Română de Fotbal, Asociația Județeană de Fotbal Timiș, cluburi sportive de drept public sau privat, sportivi sau față de orice alte entități de drept public sau privat cu activitate în domeniul sportiv.
Art.5. Cu semnarea contractului de cesiune gratuită a activității sportive aflate la anexa nr. 1 la prezenta hotărâre și care face parte integrantă din prezenta hotărâre, precum și a tuturor actelor aferente necesare pentru finalizarea procedurii, se împuternicește directorul clubului.
Art.6. Aducerea la îndeplinire a prezentei hotărâri se încredințează dlui. director Vieriu Alexandru precum și juristului clubului sportiv.
Art.7. Prezenta hotărâre a fost adoptată cu un număr de 12 voturi „pentru”, 0 ,,împotrivă”,   0 ,,abțineri”.
Art.7. Prezenta hotărâre se comunică:
-  Instituţiei Prefectului Judeţului Timiş;
-  Consiliului Județean Timiș;
-  Primarului Comunei Giarmata;
-  Compartimentului Contabilitate-Buget;
-  Clubului Sportiv Comunal Millenium Giarmata;
-  Cetatenilor prin afisare.

